እስራኤልና ፍልስጤምን ለመሸምገል የአፍሪካ ህብረትና ኢትዮጵያ የበኩላቸውን ሚና ሊጫወቱ  ይገባል
እስራኤልና ፍልስጤምን  በማደራደር  በኩል የአፍሪካ ህብረትና ኢትዮጵያ  የበኩላቸውን  ሚና ሊጫወቱ እንደሚገባ በአፍሪካ  ህብረትና  በኢትዮጵያ የፍልስጤም አምባሳደር ዶክተር ናስሪ አቡጃሽ ተናገሩ ።አምባሳደሩ በዛሬው ዕለት ለጋዜጠኞች በሠጡት መግለጫ እንደገለጹት ኢትዮጵያ  እስራኤልና ፍልስጤም በመካከላቸው ያለውን ችግር እንዲፈቱና ድርድር እንዲያደርጉ ግፊት በማድረግ በኩል የአፍሪካ  ህብረትና የተለያዩ  የዓለም አቀፍ  ድርጅቶች መቀመጫ የሆነችው ኢትዮጵያ ተገቢውን  ሚና መጫወት  ይኖርባታል ብለዋል ።   የዩናይትድ ስቴትስ ኢምባሲ ከቴላቪቭ ወደ እየሩሳሌም መዛወሩን ተከትሎ  በጋዛ  ሰርጥ በተደረገ  በተደረገ  የተቃውሞ ሰለፍ  59  ፍልስጤማውያን መሞታቸውን አምባሳደር ዶክተር ናስሪ በጥብቅ አውግዘዋል ።ዩናይትድ ስቴትስ ኢምባሲዋን ወደ እየሩሳሌም ማዛወሯ በመካከለኛው ምስራቅ ከፍተኛ ውጥረት እንዲነግስ  እያደረገ ይገኛል ።እስራኤልና ፍልስጤም በጋዛ ሰርጥ ፣ በዌስት ባንክና እየሩሳሌም ጉዳይ ላይ ለአሥርት ዓመታት ያህል ግጭት ውስጥ ናቸው ።  